V naslednjih dveh tednih boste izdelali izdelek iz kartona ali lepenke. **Izdelek bo ocenjen** po kriterijih, ki so bili objavljeni prejšnji teden.

**IZDELEK IZ KARTONA ALI LEPENKE-EMBALAŽNA ŠKATLICA V OBLIKI KOCKE**

1. Na povezavi <https://eucbeniki.sio.si/matematika6/541/index4.html> si najprej poglej razgrnitev mejnih ploskev kocke v mrežo. (Kocko smo že izdelali pri pouku.)
2. Na karton ali lepenko nariši mrežo kocke z robom 5 centimetrov. Robove, ki jih boš prepogibal, nariši s črtkano črto, robove, ki jih boš odrezal, s polno debelo črto. Ne pozabi dodati zavihkov, da boš kocko lahko sestavil.
3. Kocko sestavi tako, da bodo zavihki na notranji strani. Nato jo zlepi, da bo nastala škatlica v obliki kocke, ki se odpira z vrha. Kocko pobarvaj. Uporabljaš lahko barvice, flomastre ali tempera barvice. Lahko narišeš tudi vzorec.
4. Izdelek fotografiraj in fotografijo pošlji na moj elektronski naslov do srede, 27.5.
5. Pri izdelavi bodi natančen.